በወላይታ ሶዶ ከተማ በደረሰ የትራፊክ አደጋ የ3 ሰዎች ህይወት አለፈ
አዲስ አበባ፣ ሚያዚያ 20፣ 2012 (ኤፍ.ቢ.ሲ) በወላይታ ዞን ሶዶ ከተማ በደረሰ የትራፊክ አደጋ የ3 ሰዎች ህይወት አለፈ። የትራፊክ አደጋው በሶዶ ከተማ ልደታ ሰፈር በተለምዶ ብራይት ሀውስ ተብሎ በሚጠራ ስፍራ ከለሊቱ 7፡30 ላይ ነው የደረሰው። መነሻውን አዳማ ያደረገ እና ማዳበሪያ የጫነ የጭነት መኪና ነው አደጋው የደረሰበት። በሶዶ ከተማ አራዳ ክፍል ከተማ ፖሊስ አዛዥ ኢ/ር አለማየሁ ቶማ በአደጋው ሹፌሩ፣ ረዳቱና አንድ ተሳፋሪ ህይወታቸው ማለፉን የገለፁ ሲሆን፥ የአደጋዉ መንስኤ በመጣራት ላይ ይገኛል ብለዋል። አደጋዉ የተፈጠረበት ቦታ ከዛሬ ስምንት አመት በፊትም በትራፊክ አደጋ የስድስት ሰዎች ህይወት አልፎበታል።  በአስጨናቂ ጉዱ